Taranto
Taranto (itāļu: Taranto, izrunā: [ˈtaːranto], latīņu: Tarentum) ir pilsēta Itālijas dienvidaustrumos, Apūlijas reģionā. Tā atrodas Salentīnas pussalā, Taranto līča krastā. Taranto vecpilsēta atrodas uz mazas salas starp līci un dabisku iekšējo ostu (Mare Piccolo), bet pārējā pilsētas daļa ir Itālijas kontinentālajā daļā. Taranto ir viena no nozīmīgākajām Itālijas flotes ostām.